Eldoradopark: Nog 'n klag teen polisiebeamptes bygevoeg | Maroela Media
Die twee polisiebeamptes wat Vrydagaand in hegtenis geneem is in verband met die dood van die 16-jarige Nathaniel Julius van Eldoradopark word nou deur nóg 'n aanklag in die gesig gestaar.
Ndileka Cola, woordvoerder van die onafhanklike polisieondersoekdirektoraat (Opod), het Saterdagmiddag in 'n verklaring gesê die polisiebeamptes word nou ook aangekla van die besit van verbode ammunisie.
Albei het reeds tereggestaan op aanklagte van moord en moontlik dwarsboming van die gereg.
Maroela Media het vroeër berig twee polisiebeamptes verbonde aan die plaaslike polisie se misdaadvoorkomingseenheid is in hegtenis geneem nadat Nathaniel Woensdag na bewering in die kruisvuur tussen 'n bende en die polisie beland het. Nathaniel is gebore met Downsindroom.
Volgens berigte voer die familie aan die seun is dood toe hy nie op versoeke van die polisie gereageer het nie. Hy kon egter nie daarop ag slaan nie omdat hy Downsindroom gehad het.
Nog 'n liggaam in Mtwalume gevind
Ek hoop geregtigheid gaan plaasvind. Die lys teen die polisie word langer…
Wat het groot hoed vir homself te sê?
Hy wil ons blankes ontwapen, maar kyk wat maak sy mense wat nie eers hul werk kan doen nie! Jy skiet nie links en regs nie
Dit is uiters tragies maar die naaste moet ook aangespreek word. Waarom is die tiener wat nie na homself kon omsien nie, nie tuis gehou of vergesel nie. Kleuters speel sonder toesig, meisies dwaal saam met vreemdes op stil plekke, Dit is tyd dat verantwoordelikheid verkondig word. Kerke en skole het ook 'n rol te speel. Het ons nou net martelaars en slegte polisielede?